trådglas
Trådglas er glas, som er valset sammen af to glaslag med trådnet imellem og har råglasoverflade. De indvalsede tråde virker som brudanvisere og derfor er glasset det svageste planglas der findes.
Trådglas anbefales kun brugt til restaurering og lignende. Det er kun velegnet til lodret montage og må ikke bruges i glastag og ovenlys.
Trådglas er ikke et sikkerhedsglas. På markedet findes en type af sikkerhedstrådglas med tykkere tråd der lige akkurat kan opfylde kravene til sikkerhedsglas.
Tidligere brugte man trådglas som brandbeskyttende glas. Man betegnede det med "F" for flammestoppende; nu betegnes det med "E" for integritet.
Spejltrådglas er råtrådglas, som er slebet og poleret.